
COMUNICAT DE PRESĂ
 


În zilele de 15, 16 şi 17 aprilie 2016 la Complexul Național Muzeal ASTRA din Sibiu – Casa Hermes, Piața Mică, nr. 11 vor fi prezenți cei mai buni autori de benzi desenate din ṭară și din Europa pentru a expune, a desena, a vorbi, a gândi și a râde pornind de la banda desenată!

Peste 30 de artiști din 6 țări se adună la Sibiu pentru un festival de excepție. Bruno Loth (Franța), Bonnage Horreur (Austria), Benoit Delmelle (Belgia), Emilyan & Stanimir Valev (Bulgaria) sunt nume sonore din line-up-ul internațional. Dintre autorii români, ne vor onora cu prezența, Ileana și Maria Surducan din Cluj, Robert Obert și Alexandru Ciubotariu din București. Vor fi alături de noi și editurile de benzi desenate din țară: Jumătatea Plină va prezenta Proiectul Relații ceho-române în banda desenată, HAC!BD, Lex Comics și EAT Comics. 

Fidel tradiției de a prezenta cărțile într-un mod inedit, Festivalul propune activități pentru toate gusturile: workshop-uri, meciuri de BD, expoziții, live-drawing, conferințe, lansări de albume. În 2016, invităm la Sibiu trupa austriacă Bonnage Horreur cu un concert desenat; un moment inedit, în care  desenul se va îmbina cu muzica și va genera o improvizație de excepție în fața publicului. 

Sâmbătă la ora 15,00, provocăm artiștii cu un maraton contra cronometru. Fiecare autor va avea 180 de secunde la dispoziție pentru a se prezenta, pentru a transmite publicului ce înseamnă cu adevărat banda desenată.

De la prima sa ediție, din 2013, Festivalul de Benzi Desenate de la Sibiu atrage anual peste 1000 de participanți, impunându-se deja ca unul dintre evenimentele de marcă din sfera artelor grafice din România. 

Festivalul Internațional de Benzi Desenate de la Sibiu este un eveniment organizat de Asociația de prietenie Ille et Vilaine – Sibiu și Asociația Solidarité 35 Roumanie în colaborare cu Complexul Național Muzeal ASTRA și Forumul Cultural Austriac București. Acțiune cofinanțată de Consiliul Local Sibiu și Primăria Municipiului Sibiu; susținut de Institutul Francez din România și Lectoratul Francez din cadrul Universității Lucian Blaga, Sibiu, Delegația Wallonie-Bruxelles Bucureşti, Centrul Ceh București, Primăria Sibiu, Consiliul Departamental Ille et Vilaine, Centrul Cultural German din Sibiu, Revista Comics, SR2C, NTN- SNR, Unimat, Wacom, Hotelul Ibis, Shopping City, Carrefour, Mindspot, Brick Mania, Atu Toys, Cărturești, RFI, ziarul Tribuna, Hermannstädter Zeitung, Capital Cultural, Regard, editura HAC!BD, Lex Comics şi lexshop.ro, EAT Comics şi Revista Abaṭia. 
AFIȘUL FESTIVALULUI

Anul acesta afișul a fost realizat de Robert Obert, artist din Bucureşti.  Imaginea celei de-a 4-a ediții a Festivalului Internațional de Benzi Desenate de la Sibiu se inspiră din caracteristicile universului dezvoltat în albumul “Profeția Urbană”, publicat în 2014 și propune o viziune post-apocaliptică asupra orașului. 

PROGRAMUL FESTIVALULUI

VINERI 15 APRILIE

15.00 Workshop Bonnage Horreur la KulturZentrum Hermannstadt

18.00 Inaugurare/Deschidere oficială

SÂMBĂTĂ 16 APRILIE

Întreaga zi – expoziții, live drawing by Wacom, pictură pe față pentru copii, caricaturi, Lego, machete și boardgames

10.00 Deschidere

10.30 Premierea concursului Super eroi pentru Sibiu 
11.30 Workshop cu Benoit Delmelle, formator în cadrul Centrului Belgian de Benzi Desenate

12.30 Meci de benzi desenate

15.00 Maratonul autorilor

16.00 Conferință cu Bruno Loth « Apprenti, oameni și industrie, povestea tatălui meu »

16.00 Happening, Parcul ASTRA

17.00 Meci de benzi desenate la Shopping City Sibiu

17.00 Jumătatea plină in action
19.00 Concert desenat Bonnage Horreur

DUMINICĂ 17 APRILIE

Întreaga zi -  expozitii, live drawing by Wacom, pictură pe față pentru copii, caricaturi, Lego, machete si boardgames

10.00 Deschidere

11.00 Lansări de carte

· Cartea 3D – Asociația FREE

· Dincolo de orizont, Alexandru Ciubotariu și Adina Popescu, Editura Vellant, 2016.

· Prezentarea proiectului Următorul Cadru, album colectiv în pregătire. Cu Ionuț Popescu, Xenia Pamfil, Alex Tamba, Robert Obert, Alexandru Ciubotariu, Vali Sava, Vlad Forsea, Toma Alexandru.

· Revista Comics # 30

· Revista Fabulafia # 3

12.30 Meci de benzi desenate

16.00 Închidere
EVENIMENT

CONCERT DESENAT - BONNAGE HORREUR

SÂMBĂTĂ, ORA 19.00 - SALA STUDIO ASTRA FILM

Invităm la Sibiu trupa austriacă “Bonnage Horreur” cu un concert desenat. Este un proiect transsenzorial care cu siguranță trebuie experimentat live. Cei trei membri ai trupei propun publicului un mix original de muzică și desen, gata să te cucerească. “Muzica noastră pare să fie ieșită dintr-un film sau un vis”, spun artiștii. Aranjamentul muzical surprinzător, care aduce pe scenă printre altele un sitar indian, dar și vibrații electronice, desenul live realizat de comics-artistul S.R. Ayers Cuts și fragmentele din scurt metraje inserate în prestație, stârnesc cu adevărat un pic de magie. 

Trupa a mai concertat o singură data în România, la Cluj, în cadrul Festivalului “18+”, în 2015 și revine anul acesta special la Sibiu pentru Festivalul Internațional de Benzi Desenate. Evenimentul este organizat în colaborare cu Forumul Cultural Austriac București. 

EXPOZIȚII

Colecţia „Relaţii ceho-române în banda desenată”

Relații Ceho-Române în banda desenată este o colecție creată la inițiativa Ambasadei Republicii Cehe la București, sprijinită de CEZ România și concepută de Editura Jumătatea Plină. Ea ne invită să explorăm pe parcursul a cinci povești, patru secole de istorie ce leagă cele două țări. 

Desenele autorilor, expuse într-o prezentare care depășește tradiționalismul expozițional, nu vă oferă doar ocazia să aruncați o privire, ci vă atrage să luați parte la evoluția procesului creativ al fiecărui artist: Cristian Dârstar, Maria Surducan, Ileana Surducan, Adrian Barbu și Timotei Drob. 

Curatorul acestei expoziții este autoarea de romane grafice Maria Stoian, stabilită în Marea Britanie.
DES USINES ET DES HOMMES EN ILLE ET VILAINE

Când privirea unui autor de benzi desenate însoțește arhivele departamentale.

După opera lui Bruno Loth  Apprenti, Mémoires d’avant-guerre  și   Ouvrier, Mémoires sous l’Occupation tomes 1 et 2  publicate la Editura La Boîte à Bulles, Direcția Arhivelor și Patrimoniului din Ille et Vilaine propune publicului să descopere lumea muncitorilor și industriei din oraș în perioada 1936-1945. 

ATELIER DE BENZI DESENATE PENTRU COPII ȘI TINERI

SÂMBĂTĂ, ORA 11.30

Ben D (Benoit Delmelle) și-a început cariera în benzi desenate de foarte tânăr, iar acum predă la Centre Belge de la Bande Dessinee din Bruxelles. Pendulează între ilustrație și benzi desenate, având până astăzi 2 albume publicate, iar al 3-a este în pregătire. [image: image6.jpg]LECTORAT

În 2013 a publicat  Histoire sans fond  (Yil edition), un album experimental bazat pe povești scurte desenate într-un stil foarte intuitiv, plasate într-o lume onirică : o calătorie intrigantă și poetică.

În 2015 prezintă  La Cause Premiere  (Agence M edition), un basm filozofic foarte actual, care se desfășoară într-un viitor nu foarte depărtat. 

Aducem la Sibiu, unul dintre formatorii  centrului belgian de benzi desenate, centru de referință mondiala în ceea ce privește subiectul festivalului nostru. 

Atelier pentru 20 de tineri între 11 și 18 ani, unde aceștia vor invăța să realizeze un personaj și să creeze un strip. 

DUMINICĂ, ORA 11.30

Activitatea va dura 45 de minute și va fi susținută de Fabulafia și Alexandru Ciubotariu ( Pisica Patrată). După o scurtă prezentare a revistei, Alexandru le va vorbi copiilor despre banda desenată.

 
Pornind de la cele 2 cadre din BD-ul apărut în revistă, pe care copiii le vor primi, aceștia vor continua povestea cu încă un cadru propus de ei.

Copiii vor fi asistați și îndrumați de Alexandru pe parcursul activității iar la final, vom alege cea mai bună lucrare pentru a fi publicată într-un număr viitor al revistei la rubrica "vocea copiilor". 
Autorii:
A patra ediție a Festivalului Internațional de Benzi Desenate de la Sibiu invită 30 de artiști din România și din Europa.

Jumătatea Plină  

Anamaria Pravicencu și Octav Avramescu au descoperit de pe când studiau la facultate, în Franța, că banda desenată nu a murit odată cu Pif. În 2006 au creeat Asociația Jumătatea Plină, lucrurile au luat amploare și astăzi pot spune că au ținut în viață o librărie foarte specializată timp de 5 ani, au organizat destule evenimente pentru mica scenă locală, cu autori de aici și aiurea (vezi concursbd.blogspot.ro), au serigrafiat chestii din toate pozițiile (premiul pentru cea mai bună carte de artist - colectiv - la Gala Cele Mai Frumoase Cărți 2014), dar mai ales că au publicat peste 10 albume de bandă desenată și mai multe fanzine. Albumele din seria Relații Ceho-Române în benzi desenate, ultimele lor publicații, sunt prezente și în acest an la cele mai importante târguri de carte din Europa. 

[image: image9.png]deutsches

Xulturzentrum

~ hermannstadt



 Adrian Barbu este ilustrator și autor de benzi desenate și fondatorul clubului de benzi desenate Comics Club Cluj. A participat și el la realizarea colecției Relatii ceho-române în banda desenată publicată de Editura Jumătatea Plină cu cartea Aripi de Oțel, povestea unui pilot ceh, Josef Balejka. Dorința lui Josef de a zbura, manifestată încă din copilărie, l-a purtat prin școli de pilotaj, apoi, după ruperea Cehoslovaciei în două și transformarea Cehiei în protectorat german, o evadare cu peripeții l-a dus în Polonia. La început în baza militară din Deblin și tot așa, din fugă-n fugă, din atac în retragere, până în România. 

Ileana Surducan, una dintre cele mai talentate ilustratoare din Romania, a publicat mai  întâi în Franța, apoi peste tot în lume în webcomics, după consacrarea cu Dolky în trei straie . O carte plină de culoare: însoțită de Petra, Ileana descoperă satele cehe din Banat şi foloseşte acuarela pentru a ilustra întâmplările trăite. Astfel, oamenii şi poveştile lor sunt surprinse într-un jurnal de călătorie inedit. Banda desenată ilustrează cum a supravieţuit o comunitate aparte timp de două sute de ani, dar şi ce sunt dolky şi de ce poartă trei straie. 

Maria Surducan este o artistă din Cluj-Napoca, de largă multilateralitate, cu o mână face ilustrații, cu cealaltă benzi desenate, iar cu a treia ține ceașca de cafea. A publicat numeroase cărți, nuvele grafice și benzi desenate, dintre care amintim #Karel Liman. Momentam publică saptamânal web comics Merele de Aur. 

Cristian Darstar a realizat prima bandă desenată din colecția „Relaţii ceho-române în bd”. Mickey pe Dunăre spune povestea unei familii de turişti cehoslovaci aflată în vacanţă pe litoralul Mării Negre la 21 august 1968, când tancurile ţărilor membre ale Tratatului de la Varşovia, în frunte cu armata sovietică, trec graniţa Cehoslovaciei, punând astfel capăt Primăverii de la Praga, reformă  instituită de Partidul Comunist Cehoslovac condus de Alexander Dubček.

[image: image13.png]24

Carrefour



Timotei Drob este unul din principalii artiști ai banzii desenate underground din România. Piatra Sângelui este cel de-al cincilea volum din seria “Relatii ceho-române în banda desenată" un proiect al Centrului Ceh din Bucuresti, creeat iniţiativa Ambasadei Republicii Cehe la Bucureşti.

Maria Stoian este o ilustratoare româno-canadiană stabilită în Scoția. A obținut un BDes la Alberta College of Art and Design și un MA în ilustrație de la Edinburgh College of Art. Lucrează ca designer grafic și ilustrator freelance. Primul ei album, Take it as a Compliment, a fost publicat în 2015. Maria Stoian este invitată de către Editura Jumătatea Plină.

BONNAGE HOREEUR
Invităm la Sibiu trupa austriacă “Bonnage Horreur” cu un concert desenat. Este un proiect transsenzorial care cu siguranță trebuie experimentat live. Cei trei membri ai trupei propun publicului un mix original de muzică și desen, gata să te cucerească. “Muzica noastră pare să fie ieșită dintr-un film sau un vis”, spun artiștii. Aranjamentul muzical surprinzător, care duce pe scenă, printre altele, un sitar indian, dar și vibrații electronice, desenul live realizat de comics-artistul S.R. Ayers Cuts și fragmentele din scurt metraje inserate în prestație, stârnesc cu adevărat un pic de magie.

BENOIT DELMELLE și-a început cariera în benzi desenate de foarte tânăr, iar acum predă la Centre Belge de la Bande Dessinee din Bruxelles. Pendulează între ilustrație și benzi desenate, având până astăzi 2 albume publicate, iar al 3-a este în pregătire. 

În 2013 a publicat Histoire sans fond (Yil edition), un album experimental bazat pe povești scurte desenate într-un stil foarte intuitiv, plasate într-o lume onirică : o calătorie intrigantă și poetică.

În 2015 prezintă La Cause Premiere (Agence M edition), un basm filozofic foarte actual, care se desfășoară într-un viitor nu foarte depărtat. 

BRUNO LOTH
Scenarist și desenator, a devenit și editor pentru a publica  Ermo  o colecție despre războiul civil din Spania. Apoi a publicat Apprenti  și Ouvrier, o serie de cărți după amintirile tatălui său, muncitor în perioada interbelică în Ille et Vilaine: APPRENTI (2010), OUVRIER 1 (2012), OUVRIER 2 (2014).

Alexandru Ciubotariu / Pisica Pătrată s-a născut în 10 iulie 1979 la Călăraşi. Se mută cu părinţii la Constanţa, unde urmează cursurile Liceului de Artă și apoi secţia grafică a Facultății de Artă "George Enescu" din Iaşi. A publicat lucrări în peste 60 ziare și reviste din România, Belgia, Slovenia, Polonia, Croația, Cehia, Franța, Grecia, Serbia. Are la activ 11 albume de benzi desenate, primul album de street-art din România, Pisica Pătrată, este coautor la Istoria Benzii Desenate Românesti 1891-2010 și are la activ peste 40 de expoziții și nenumărate premii. Trofeul “Sandu Florea 2010” i-a fost decernat pentru lucrarea Istoria Benzii Desenate Românesti 1891-2010. Tot el este și inițiatorul Muzeului Benzii Desenate. 

Robert Obert este desenatorul afișului Festivalului Internațional de Benzi Desenate de la Sibiu 2016. Personaj obscur al lumii interlope artistice, autor de bandă desenată și ilustrator, Robert se trage dintr-o rețea întortocheată de influențe. La 14 ani face cunoștință cu gravorul român Marcel Chirnoagă, mai târziu îl întâlnește pe Rodion Galeriu și la un moment dat dă peste inventarul de bucătărie Estetica Morții, scris de Mihai Mircea Ciobanu. Între 1984 și Brave New World își numără capetele de acuzare, în timp ce pendulează cu gândul la proiectul de comics al lui Ashley Wood. Lucrează în paralel la romanul grafic Splinter și la creatura mutantă b.d. momentan necatalogată, Profeția Urbană. 

Asociația FREE a editat Cartea 3D. 

Dana, Deea și Debora au fost victime ale traficului de persoane. Fiecare provine dintr-un mediu social diferit, păcălite, atrase prin diverse metode. Ele nu pot controla situația de acasă, sărăcia, neglijența părinților sau abuzurile. Poate că destinul lor ar fi fost diferit dacă cineva le-ar fi  avertizat cu privire la riscuri… ar fi putut refuza din timp oferta suspectă de muncă pe care o primesc. Deciziile luate atunci, lipsite de înțelepciune, le-au făcut să cadă în capcană. Această carte este pentru toate fetete, ca ele să fie protejate și să aibă un destin diferit față de cel al eroinelor noastre, să se poată bucura încă de copilărie, de inocență, de visuri frumoase. 

Kape Illustration este un cuplu de ilustratori din Timișoara: Evelyne Krall și Andrei Puică. Împart activitatea lor între manual și digital, având ca rezultat afișe, tricouri, ilustrații și benzi desenate. Au creeat un roman grafic numit Suferar. Au colaborat cu revista Terapie de Basme. 

Radu Stoican nu este mai înalt de o şchioapă, dar este invitat la toate manifestările importante ale colegilor săi cu renume în domeniu. La 16 ani Radu Stoican este cel mai tânăr autor de benzi desenate din România. Avea 2-3 ani când a descoperit colecţia de reviste Rahan a tatălui său. Pasiunea a prins contur de atunci, surprinzându-și familia, Radu fiind foarte talentat la desen. La 8 ani a realizat prima sa bandă desenată.

Gabriel Rusu a desenat timp de 20 ani albumul de benzi desenate Eternul Adam. Acesta este o adaptare după Jules Verne. Cititorul percepe pasiunea și munca de o viață a autorului în detaliile fascinante ale graficii. 

Alin Ivan este creatorul lui Vlady, liliacul drăguț. Un vampirel neobișnuit și simpatic cu dinți de șoricel, care adoră mujdeiul de usturoi, care nu doarme ziua și nu stă cu capul în jos ca părinții săi lilieci-vampiri. Vlady o iubește pe porumbița Mary, iar cel mai bun prieten al său este Manix, șobolanul.

Ionuț Popescu

« Desenez. Alb-negru, color. Da, îmi place. Și îmi plac și benzile desenate. Și am terminat și liceu și facultate de arte, și da, cred că asta m-a ajutat în ceea ce fac. »

Vali Sava
31 de ani, din București și autodidact în materie de benzi desenate 

Vlad Forsea

este cunoscut sub numele de Nilu Crocodilu, personajul sau principal.

Toma Alexandru face de toate, este actor și comic de stand-up și uneori își așterne glumele pe hârtie, în desene. De opt ani, se ocupă de proiectul Cevamarunt pe net și de albumele sale. Vine la Sibiu cu nr. 4 al albumului și cu umorul întotdeuna caustic.

Alex Talamba este unul dintre talentele românești, remarcate și publicate la ora actuală în Franța. Dupa Sidi Bouzid Kid, în 2015 a publicat Pandora Beach. Nu parăsește România pentru că așteaptă publicarea a trei albume la Editura Mandragora : Elabuga, Mila 23 și Cei de Dincolo. Are în lucru două proiecte foarte promițătoare. 

Xenia Pamfil 

Desenez de când am învățat să țin un creion în mână, asta însemnând de pe la un an și câteva luni și de atunci asta e metoda cea mai bună de a mă deconecta și de a materializa toate nebuniile care-mi trec prin cap. Folosesc în mare parte Photoshopul pentru ilustrații și benzi desenate. La benzi desenate prefer să fac schița și inking-ul de mână și doar să colorez cu ajutorul computerului. Am publicat în câteva numere ale revistei Otaku Mag, ilustrații în albume ca Peper Project și Maliki și o mică bandă desenată pe forumul VDM; am două expoziții personale la activ, ambele au avut loc la Galați. În 2011, am publicat în The Book of George lansată la Festivalul de la Angouleme. Am studiat la Liceul de Artă Dimitrie Cuclin din Galați și la Universitatea "George Enescu", Facultatea de Arte Plastice, Decorative și Design din Iași se         cția grafică publicitară. În perioada facultății am obținut și o bursă de studiu Erasmus la Metropolitan University din Manchester unde am avut parte de o experiență deosebită în domeniu.

Revista Fabulafia este destinată copiilor de şcoală primară în primul rând, dar şi celor cu vârste mai mari. Va apărea lunar cu o tematică aparte sub umbrela căreia se vor dezvolta secţiunea poveştilor, rubrica de ştiinţă ludică, recomandările culturale (recenzii, cronici), interviurile, concursurile şi jocurile interactive. Publicaţia va conţine scrieri şi ilustraţii (majoritatea în primă apariţie) ale unor autori români consacraţi şi ilustratori îndrăgiţi, membri ai Clubului Ilustratorilor din România. 

Emiliyan și Stanimir VALEV[image: image32.jpg]CENTRUL CEH

Frații Valev sunt autori de benzi desenate și ilustratori bulgari, care lucrează împreună. Lucrările lor au fost prezentate la festivaluri și expoziții internaționale în Bulgaria, Serbia, România și Columbia, iar poveștile lor au fost publicate în Bulgaria, Bosnia Hertegovina, România, Turcia, Franta, Statele Unite ale Americii și Argentina.

EAT Comics a început să editeze benzi desenate în 2014 traducând în limba română The Walking Dead ; în 2016 a îmbogățit catalogul cu reviste și albume de la Dark Horse, una dintre principale edituri de comics din Statele Unite. A tradus în română  Prometeus, Aliens, Predators și IGHT.

Lex Comics
Lex este cunoscut de jucătorii de board games prin site-ul lexshop. În 2015 a început să traducă și să editeze benzi desenate de la Marvel, cea mai mare editură din Statele Unite. A adus în România Thor, Iron Man, Deadpool și Spiderman. Pe lângă revistele publicate în fiecare lună, a publicat albumele din Killogia Deadpool : Deadpool omoară universul Marvel, Deadpool Killustrated, Deadpool îl omoară pe Deadpool și albumul Civil War.

HAC ! BD 

Cea mai mare editură de benzi desenate din țară. În calitate de pionier în 2012, când a lansat, după povestea lui Creangă, primul număr din Harap Alb Continuă, a insuflat publicului un nou val de atracție pentru banda desenată din România. Primul număr s-a vândut în 10 000 de exemplare și a ajuns la numărul 22. Profitând de succesul lor, au lansat a doua revistă, TFB-Tinerețe fără Bătrânețe. A editat multe alte albume: Zobb, un extraterestru în București  lui Octav Ungureanu, Ioniță Tunsu al lui Puiu Manu. 

Găsiți toate informațiile despre benzi desenate și 

Festivalul Internațional de Benzi Desenate de la Sibiu și pe situl nostru :

www.bdsibiu.ro
PARTENERI

Organizatori :

Parteneri :

Acțiune cofinanțată de Consiliul Local Sibiu și Primăria Municipiului Sibiu

Organizată în colaborare cu Forumul Cultural Austriac - București

SPONSORI :

PARTENERI MEDIA :

